stanford-oval/wikipedia huggingface dataset:
Azumanga Daioh
Henkilöitä

Chiyo Mihama – Kymmenvuotias lapsinero, joka on jo lukiossa ja sielläkin luokkansa parhaita. Usein kutsuttu nimellä 'Chiyo-chan'. On hyvä kaikessa muussa paitsi urheilussa ja sanaleikeissä. Hänellä on Herra Tadakichi-niminen koira.
Tomo Takino – Koulun energisin oppilas. Hän ei ole erityisen taitava missään, mutta haastaa muita innokkaasti kisaamaan. Hyvin meluisa ja usein ärsyttäväkin.
Ayumu "Osaka" Kasuga – Lempinimeltään Osaka, sillä hän tulee Osakasta. Usein omissa maailmoissaan. Hän saa päähänsä omituisia ideoita, ja voi alkaa miettiä aivan turhia asioita mutta on hyvä lateraalissa ajattelussa. Hän on Chiyo-chaniakin huonompi urheilija.
Sakaki – Hiljainen ja pitkä tyttö. Sakaki on hyvä urheilussa ja on saanut monia ihailijoita viileytensä takia. Rakastaa salaisesti pehmoleluja sekä eläimiä, erityisesti kissoja. Hän ei kuitenkaan ole kissojen suosikki.
Koyomi Mizuhara – Joukon "normaalein" tyttö. Yomi on hyvä koulussa ja tuskailee usein painonsa kanssa mistä Tomo naljailee usein.
Kagura – Liittyy joukkoon vasta toisena lukuvuonna. Energinen ja hyvä urheilija. Haluaa usein haastaa Sakakin urheilussa.
Kaori – Sakakia suuresti ihaileva tyttö.
Kimura – Kieroutunut miesopettaja, joka niin pitää lukiolaistytöistä (erityisesti Kaorista). Kuljeskelee ympäriinsä neliön muotoinen suunsa avoinna. Hänellä on kaunis vaimo ja hän lahjoittaa rahaa hyväntekeväisyyteen.
Yukari Tanizaki – Luokanopettaja, jolla on vielä itselläänkin aikuistuminen kesken. Hän ärsyyntyy ja tylsistyy helposti. Hänellä ei ole erityistä vastuuntuntoa, ja hän pitää myös alkoholin juomisesta ylenpalttisesti. Todella huono ajamaan autoa, jopa traumatisoiden oppilaitaan ajotyylillään.
Minamo Kurosawa – Liikunnanopettaja. Yukarin vanha luokkatoveri, ja hän joutuukin usein hillitsemään Yukaria. Yukari kutsuu Minamoa joskus nimellä "Namo". Yukari tietää Minamon menneisyydestä hieman valonarkoja asioita.
Tomo, Ayumu ja Kagura muodostavat oman "pölvästit" (bonkura)- ryhmänsä, joka saattaa kokeista saada yhteensä pisteitä saman verran kuin Chiyo yksin.
(Maksimipistemäärä sata)
Pelit

Sarjasta on julkaistu kolme videopeliä:
Azumanga Donjyara Daioh (2002), Bandai, PlayStation
Azumanga Daioh Puzzle Bobble (2002), Taito, kolikkopeli
Azumanga Daioh Advance (2003), King Records, Game Boy Advance
Aiheesta muualla

Azumanga Daioh Punaisen Jättiläisen sivuilla (Arkistoitu – Internet Archive).
Kupoli.netin esittely (Arkistoitu – Internet Archive).
Jenny Kangasvuo: Azumanga Daioh (Arkistoitu – Internet Archive). Anime-lehti.
Jarno Suominen: Azumanga Daioh (Arkistoitu – Internet Archive). Satyyri.
Janne Suominen: Kaaosta ja kikattelua (Arkistoitu – Internet Archive). Lumo 27.8.2007.
ADVFilmisin kotisivut Azumanga daiō -animaatiolle (Arkistoitu – Internet Archive). (englanniksi)
Denver Nuggets

| Denver Nuggets |
| --- | --- |

Konferenssi:  Läntinen
Divisioona:  Luoteinen
Perustettu:  1967
Historia:  Denver Rockets 1967–1974 Denver Nuggets 1974–
Areena:  Ball Arena
Kotipaikka:  Denver, Colorado
Värit:                     
Omistaja(t):  Ann Walton Kroenke
Toimitusjohtaja:  Calvin Booth
Päävalmentaja:  Michael Malone
Mestaruudet:  1 (2023)
Konferenssin mestaruudet:  1 (2023)
Divisioonan mestaruudet:  10 (1977, 1978, 1985, 1988, 2006, 2009, 2010, 2019, 2020, 2023)
Kotisivu:  https://www.nba.com/nuggets
Denver Nuggets on yhdysvaltalainen koripalloseura, joka pelaa NBA-liigassa. Se aloitti NBA:ssa kaudella 1976–1977, mitä ennen se pelasi ABA:ssa. Seuran historian tunnetuimpia pelaajia ovat Alex English, Dan Issel, David Thompson, Dikembe Mutombo, Allen Iverson ja Carmelo Anthony. Se on voittanut yhden NBA-mestaruuden vuonna 2023, jolloin seuran merkittävin tähtipelaaja oli serbialainen Nikola Jokić.
Nuggets ylsi vuosina 1978, 1985 ja 2009 konferenssifinaaleihin. Vuodesta 2010 alkaen se putosi neljänä kautena jatkosta pudotuspelien ensimmäisellä kierroksella eikä seuraavana viitenä kautena päässyt lainkaan pudotuspeleihin. Kaudella 2018–2019 Denver pääsi pudotuspeleissä toiselle kierrokselle ja seuraavalla kaudella konferenssifinaaleihin. Kaudella 2022–2023 joukkue voitti ensimmäisen NBA-mestaruutensa. Joukkueessa pelasivat tuolloin muun muassa Nikola Jokić, Jamal Murray, Kentavious Caldwell-Pope, Aaron Gordon, Michael Porter Jr. ja Bruce Brown. Joukkueen päävalmentajana on kaudesta 2015–2016 alkaen toiminut Michael Malone.
Jäädytetyt numerot

2 Alex English
12 Fat Lever
33 David Thompson
40 Byron Beck
44 Dan Issel
55 Dikembe Mutombo
432 Doug Moe
Menestys kausittain 2000-luvulla

| Kausi | Voitot | Tappiot | Voittoprosentti | Valmentaja | Pudotuspelit |
| --- | --- | --- | --- | --- | --- |
| 1999–2000 | 35 | 47 | 42,7 | Dan Issel | – |
| 2000–2001 | 40 | 42 | 48,8 | Dan Issel | – |
| 2001–2002 | 27 | 55 | 32,9 | Dan Issel, Mike Evans | – |
| 2002–2003 | 17 | 65 | 20,7 | Jeff Bzdelik | – |
| 2003–2004 | 43 | 39 | 52,4 | Jeff Bzdelik | 1. kierros |
| 2004–2005 | 49 | 33 | 59,8 | Jeff Bzdelik, Michael Cooper, George Karl | 1. kierros |
| 2005–2006 | 44 | 38 | 53,7 | George Karl | 1. kierros |
| 2006–2007 | 45 | 37 | 54,9 | George Karl | 1. kierros |
| 2007–2008 | 50 | 32 | 61,0 | George Karl | 1. kierros |
| 2008–2009 | 54 | 28 | 65,9 | George Karl | Konferenssifinaalit |
| 2009–2010 | 53 | 29 | 64,6 | George Karl | 1. kierros |
| 2010–2011 | 50 | 32 | 61,0 | George Karl | 1. kierros |
| 2011–2012 | 38 | 28 | 57,6 | George Karl | 1. kierros |
| 2012–2013 | 57 | 25 | 69,5 | George Karl | 1. kierros |
| 2013–2014 | 36 | 46 | 43,9 | Brian Shaw | – |
| 2014–2015 | 30 | 52 | 36,6 | Brian Shaw, Melvin Hunt | – |
| 2015–2016 | 33 | 49 | 40,2 | Michael Malone | – |
| 2016–2017 | 40 | 42 | 48,8 | Michael Malone | – |
| 2017–2018 | 46 | 36 | 56,1 | Michael Malone | – |
| 2018–2019 | 54 | 28 | 65,9 | Michael Malone | 2. kierros |
| 2019–2020 | 46 | 27 | 63,0 | Michael Malone | Konferenssifinaalit |
| 2020–2021 | 47 | 25 | 65,3 | Michael Malone | 2. kierros |
| 2021–2022 | 48 | 34 | 58,5 | Michael Malone | 1. kierros |
| 2022–2023 | 53 | 29 | 64,6 | Michael Malone | Mestaruus |
Delphine LaLaurie

Delphine LaLaurie
Delphine LaLaurie tai Madame LaLaurie, syntymänimeltään Marie Delphine de Macarthy (1787 – 7. joulukuuta 1849)  oli New Orleansissa elänyt ranskankielisen Louisianan kreoliporvaristoon kuulunut sadisti ja toisinaan myös sarjamurhaajaksi luokiteltu seurapiirinainen. Madame LaLaurie kidutti ja monien arvioiden mukaan myös tappoi lukuisia mustia kotiorjia.
LaLaurie nautti korkeasta sosiaalisesta asemasta kaupunkinsa seurapiireissä, kunnes 10. huhtikuuta 1834 hänen asunnossaan syttyi ullakkopalo, jonka oli sytyttänyt keittiössä lieteen kahlittu LaLaurien orjatar. Paloa sammuttamaan tulleet palomiehet löysivät ullakolta seitsemän kahlittua orjaa, joissa näkyi merkkejä kuukausia kestäneestä julmasta kidutuksesta. Kaksi orjista kuoli sittemmin saamiinsa vammoihin. Kun tapaus tuli yleiseen tietoon, raivostunut väkijoukko päätti ottaa oikeuden omiin käsiinsä, mutta LaLaurien oli onnistunut paeta perheineen kaupungista Ranskaan ennen kuin joukko ehti murtautua hänen taloonsa.
Talo, jossa LaLaurie eli, on nykyisin New Orleansin ranskalaiskorttelin maamerkki.
Badenweiler

| Badenweiler |
| --- | --- |
 Näkymä Badenweileriin. Taustalla Pauluskirche.
 vaakuna
 Badenweiler
 Koordinaatit: 47°48′N, 7°40′E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  Breisgau-Hochschwarzwald
Hallinto:  
 – Pormestari:  Vincenz Wissler
Pinta-ala:  
 – Kokonaispinta-ala:  13,02 km²
Väkiluku (30.6.2022):  4 585
 – Väestötiheys:  352 as./km²
 
 www.gemeinde-badenweiler.de  
Infobox OKVirheellinen NIMI-arvo: 
Badenweiler on kunta Baden-Württembergin osavaltiossa Etelä-Saksassa. Tärkeimmät elinkeinot ovat kylpylätoiminta kuumien lähteiden ansiosta ja matkailu.
Kunnassa asui kesäkuun 2022 lopussa 4 585 ihmistä. Kunnan pinta-ala on 13,02 km², ja siten asukastiheys oli kesäkuun 2022 lopussa 352 neliökilometrillä.
Badenweiler sijaitsee 28 kilometriä Schwarzwaldissa sijaitsevasta Baselista länteen. Badenweiler sijaitsee noin 10 kilometrin päässä Ranskan rajalta ja 28 kilometrin päässä Sveitsin rajalta. Sieltä on Freiburgiin matkaa noin 30 kilometriä ja Mulhouseen Ranskaan on 20 kilometriä.
Badenweilerissa vieraili 1900-luvun alussa vuosittain noin 5 000 matkailijaa. Alueella on kuumia lähteitä, mihin perustuu kylpylätoimintakin. Badenweilerin historiallinen alue on Markgräflerland.
Tschechow Platz
Hildegard von Bingen Garten tammikuussa 2009.
Nähtävyyksiin kuuluvat Hildegard von Bingenin muistoksi nimetty puisto ja Anton Tšehovin mukaan nimetty aukio Tschechow Platz sekä museo Tschechow Salon. Tšehov kuoli kaupungissa ollessaan siellä hoidattamassa sairastamaansa tuberkuloosia.
Badenweilerin ystävyyskaupunki Venäjällä on Tšehovin synnyinkaupunki Taganrog.
Aiheesta muualla

Kuvia tai muita tiedostoja aiheesta Badenweiler Wikimedia Commonsissa
Kunnan verkkosivut (saksaksi)
Badesi

| Badesi (Badèsi) |
| --- | --- |

 Sijainti Sassarin maakunnassa
 Badesi
 Koordinaatit: 40.965°0′0″N, 8.883°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  31,30 km²
Korkeus:  102 m
Väkiluku:  1 849
Aikavyöhyke:  UTC+1
 – Kesäaika:  UTC+2
Postinumero:  07030
Suuntanumero(t):    079
Rekisterikilpi:  SS
 
 http://www.comunebadesi.ot.it 
Infobox OKVirheellinen NIMI-arvo: 
Badesi (galluuriksi Badèsi) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 849 asukasta (vuonna 2016) ja sen pinta-ala on 31,30 neliökilometriä. Se sijaitsee 102 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Badesi Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Baron Records

| Baron Records |
| --- | --- |
Perustettu:  1992
Perustajat:  Janusz Baron
Tilanne:  ei toiminnassa
Tyylilajit:  death metal, doom metal, black metal
Kotimaa:  Puola
Sijainti:  Piekary Śląskie
Infobox OKNimi-testi OK: 
Baron Records oli puolalainen 1990-luvulla toiminnassa ollut levy-yhtiö, jonka perusti Janusz Baron. Levy-yhtiö on julkaissut demoja, c-kasetteja ja CD-levyjä mm. yhtyeille Vader, Pandemonium, Mordoru, Holy Death, Mastiphala, Symbolic Immortality ja Mortal Slaughter.
Denys Boiko

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Denys Oleksandrovytš Boiko
Syntymäaika: 29. tammikuuta 1988
Syntymäpaikka: Kiova, Ukrainan SNT, Neuvostoliitto
Pelipaikka: maalivahti
Pituus: 197 senttimetriä
Paino: 85 kilogrammaa
Seura
Seura: Beşiktaş
Pelinumero: 71
Junioriseurat
2001–2005: Dynamo Kiova
Seurat
| Vuodet | Seura | O | (M) |
| 2005–2014 | Dynamo Kiova | 11 | (0) |
| 2005–2009 | Dynamo-2 Kiova | 17 | (0) |
| 2005–2007 | Dynamo-3 Kiova | 31 | (0) |
| 2008 | → TsSKA Kiova (laina) | 16 | (0) |
| 2009 | → Obolon Kiova (laina) | 15 | (0) |
| 2011–2012 | → Kryvbas (laina) | 26 | (0) |
| 2013–2014 | → Dnipro Dnipropetrovsk (laina) | 28 | (0) |
| 2014–2016 | Dnipro Dnipropetrovsk | 36 | (0) |
| 2016– | Beşiktaş | 3 | (0) |
Maajoukkue
| 2004–2005 | Ukraina U17 | 7 | (0) |
| 2006 | Ukraina U18 | 1 | (0) |
| 2006–2007 | Ukraina U19 | 7 | (0) |
| 2010–2011 | Ukraina U21 | 6 | (0) |
| 2014– | Ukraina | 3 | (0) |
 Seurajoukkueuran tilastot kattavat vain kansalliset sarjat, päivitetty 7. helmikuuta 2016.  Maajoukkueuran tilastot päivitetty 7. helmikuuta 2016.
Denys Oleksandrovytš Boiko (ukr. Денис Олександрович Бойко, s. 29. tammikuuta 1988 Kiova) on ukrainalainen jalkapallomaalivahti, joka edustaa Turkin Superliigassa pelaavaa Beşiktaşia. Oikeajalkainen Boiko kuuluu myös Ukrainan jalkapallomaajoukkueeseen.
Seurajoukkueura

Boiko on Kiovan Dynamon kasvatti. Hän pelasi seuran edustusjoukkueen paidassa Ukrainan valioliigassa vuosina 2005–2014 11 ottelua. Boiko pelasi myös seuran kakkos- ja kolmosjoukkueessa. Hän kävi myös lainalla TsSKA Kiovassa, Obolon Kiovassa ja FK Kryvbas Kryvyi Rihissä. Kauden 2013–2014 Boiko pelasi lainalla Ukrainan valioliigan Dnipro Dnipropetrovskissa, jossa hän pelasi 28 ottelua.
Heinäkuussa 2014 Boiko siirtyi pysyvällä sopimuksella Dnipro Dnipropetrovskin riveihin. Kaudella 2014–2015 hän selviytyi seuran kanssa Eurooppa-liigan finaaliin, jossa Sevilla oli kuitenkin vahvempi. Boiko valittiin kuitenkin Eurooppa-liigan tähdistöön. Hän pelasi täydet minuutit Eurooppa-liigan jokaisessa ottelussa. Vuoden päätteeksi Boiko oli myös ehdolla UEFA:n vuoden joukkueeseen. Joukkueeseen pääsi kuitenkin Manuel Neuer.
Tammikuussa 2016 Boiko siirtyi Turkin Superliigan Beşiktaşin riveihin.
Maajoukkueura

Boiko on pelannut useissa Ukrainan nuorisomaajoukkueissa. Ukrainan jalkapallomaajoukkueessa hän teki debyyttinsä marraskuussa 2014 ystävyysottelussa Liettuaa vastaan.
Saavutukset

Henkilökohtainen
Eurooppa-liigan tähdistöjoukkue: 2014–2015
ehdolla UEFA:n vuoden joukkueeseen: 2015
Believe (Disturbedin albumi)

| Believe Disturbed |
| --- | --- | --- |

Studioalbumin tiedot
 Äänitetty : maaliskuu-huhtikuu 2002
 Julkaistu: 17. syyskuuta 2002
 Tuottaja(t): Johnny K & Disturbed
 Tyylilaji: Alternative metal, nu metal, hard rock
 Kesto: 47.20
 Levy-yhtiö: Reprise Records
Disturbedin muut julkaisut
| The Sickness 2000 | Believe 2002 | Ten Thousand Fists 2005 |
Singlet albumilta Believe
 ”Prayer” Julkaistu: 14. elokuuta 2002  ”Remember” Julkaistu: 3. joulukuuta 2002  ”Liberate” Julkaistu: 18. helmikuuta 2003
Believe on Disturbed-yhtyeen toinen studioalbumi, joka julkaistiin vuonna 2002. Albumin musiikki on kevyempää verrattuna edelliseen The Sickness albumiin. Sanoitukset keskittyvät uskonnollisiin ja hengellisiin teemoihin viime aikojen tragedioista. Albumilla on myös havaittavissa melodista dynamiikkaa.
Believe debytoi sijalla 1 Billboard 200-listalla, tehden siitä Disturbedin ensimmäisen listaykkösen. Albumia myytiin 284 000 kopiota ensimmäisellä viikolla, ja se myi Yhdysvalloissa tuplaplatinaa.
Kappaleet

Kaikki kappaleet säv. ja san. Disturbed.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Prayer | 3.41 |  |  |  |  |  |  |  |
| 2. | Liberate | 3.30 |  |  |  |  |  |  |  |
| 3. | Awaken | 4.29 |  |  |  |  |  |  |  |
| 4. | Believe | 4.28 |  |  |  |  |  |  |  |
| 5. | Remember | 4.11 |  |  |  |  |  |  |  |
| 6. | Intoxication | 3.14 |  |  |  |  |  |  |  |
| 7. | Rise | 3.57 |  |  |  |  |  |  |  |
| 8. | Mistress | 3.46 |  |  |  |  |  |  |  |
| 9. | Breathe | 4.21 |  |  |  |  |  |  |  |
| 10. | Bound | 3.53 |  |  |  |  |  |  |  |
| 11. | Devour | 3.52 |  |  |  |  |  |  |  |
| 12. | Darkness | 3.56 |  |  |  |  |  |  |  |
|  |  | 47.20 |  |  |  |  |  |  |  |
| Japanin bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 13. | Shout 2000 (Live) | 4.48 |  |  |  |  |  |  |  |
|  |  | 51.14 |  |  |  |  |  |  |  |
| Australian bonuslevy |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Remember (Live)  | 4.22 |  |  |  |  |  |  |  |
| 2. | Bound (Live)  | 3.51 |  |  |  |  |  |  |  |
| 3. | Fear (Live)  | 3.50 |  |  |  |  |  |  |  |
| 4. | Conflict (Live)  | 4.40 |  |  |  |  |  |  |  |
| 5. | Droppin' Plates (Live)  | 3.57 |  |  |  |  |  |  |  |
|  |  | 19.20 |  |  |  |  |  |  |  |
| DVD Audio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Prayer | 3.40 |  |  |  |  |  |  |  |
| 2. | Liberate | 3.30 |  |  |  |  |  |  |  |
| 3. | Awaken | 4.29 |  |  |  |  |  |  |  |
| 4. | Believe | 4.27 |  |  |  |  |  |  |  |
| 5. | Remember | 4.11 |  |  |  |  |  |  |  |
| 6. | Intoxication | 3.14 |  |  |  |  |  |  |  |
| 7. | Rise | 3.57 |  |  |  |  |  |  |  |
| 8. | Mistress | 3.46 |  |  |  |  |  |  |  |
| 9. | Breathe | 4.21 |  |  |  |  |  |  |  |
| 10. | Bound | 3.52 |  |  |  |  |  |  |  |
| 11. | Devour | 3.52 |  |  |  |  |  |  |  |
| 12. | Darkness | 3.57 |  |  |  |  |  |  |  |
| 13. | Prayer (The Video) | 3.44 |  |  |  |  |  |  |  |
| 14. | Behind the Scenes on the (Prayer) Video Set | 7.45 |  |  |  |  |  |  |  |
| 15. | In the Studio Recording (Believe) | 4.46 |  |  |  |  |  |  |  |
| 16. | Highlights from Disturbed's DVD (M.O.L.) | 9.27 |  |  |  |  |  |  |  |
Kokoonpano

David Draiman - laulu
Dan Donegan - kitara, koskettimet
Steve "Fuzz" Kmak - basso
Mike Wengren - rummut, lyömäsoittimet
Alison Chesley - sello kappaleessa "Darkness"
Arvostelut

Imperiumi: 8/10
Soundi:
Baleaarienmeri

Baleaarienmeren sijainti kartalla. Kuvassa englanninkielisellä nimellä Balearic Sea.
Baleaarienmeri (kutsutaan myös nimellä Iberianmeri) on merialue, joka sijaitsee luoteisella Välimerellä Iberian niemimaan ja Baleaarien saariryhmän välissä. Mantereelta mereen laskevat Ebro- ja Júcar-joet.
Menorcan saaren ympärillä on pieniä merenlahtia. Ibizan ja Formenteran välinen alue on Unescon maailmanperintöluettelossa. Baleaarien seudulla on usein tuulista, joten tämän saariryhmän läheiset merialueet sopivat hyvin purjehdukseen. Baleaarienmerellä on käytössä kolme purjehdusreittiä. Yksi reitti kulkee Mallorcan ympäri, toinen Mallorcalta Ibizalle ja kolmas reitti kiertää ympäri sekä Mallorcan, Menorcan että Cabreran saaret. Baleaarienmeren rannoilla on useita purjevenesatamia suojaisilla paikoilla merenlahdissa. Nämä satamat suojaavat hyvin merituulilta kaikkina muina vuodenaikoina, mutta talvella asianlaita on huonompi. Etenkin Menorcan pohjoispuolella, missä talvisin puhaltaa Mistral-tuuli.
Delphine Gibson

Delphine Gibson (o.s. Tucker; 17. elokuuta 1903 Fairfieldin piirikunta, Etelä-Carolina – 9. toukokuuta 2018 Huntingdon, Pennsylvania) oli pitkäikäinen yhdysvaltalainen ja kuollessaan Yhdysvaltain vanhin elävä ihminen. Hänestä tuli Yhdysvaltain vanhin ihminen Adele Dunlapin kuoltua 5. helmikuuta 2017. Yhdysvaltalaissyntyinen Marie-Josephine Gaudette oli kuitenkin Dunlapia vanhempi, mutta hän asui Italiassa vuodesta 1958 kuolemaansa saakka 13. heinäkuuta 2017. Gibson avioitui Taylor Gibsonin kanssa 27. tammikuuta 1928 Highpointissa, Pohjois-Carolinassa ja he saivat kolme lasta, Frankin, Moodyn ja Ellan. Muutama vuosi myöhemmin perhe muutti Huntingdonin piirikuntaan Pennsylvaniaan ja liittyi Mount Hopen baptistikirkkoon. Taylor Gibson kuoli vuonna 1980.
Kuolema

Gibson kuoli 9. toukokuuta 2018 AristaCaressa Huntingdon Parkissa (joka oli aiemmin nimeltään Huntingdon Nursing Home) 114 vuoden ja 265 päivän ikäisenä. Hän piti hyvää ruokaa, uskoaan Jumalaan ja kirkkoaan pitkän ikänsä salaisuuksina. Hänen kuolemansa jälkeen ohiolaisesta Lessie Brownista tuli Yhdysvaltain vanhin elävä ihminen.
Deform in Torture

| Deform in Torture Scent of Flesh |
| --- | --- | --- |

Studioalbumin tiedot
 Äänitetty : Music-Bros Studio
 Julkaistu: 19. helmikuuta 2007
 Tyylilaji: death metal
 Kesto: 32.39
 Levy-yhtiö: Firebox
Scent of Fleshin muut julkaisut
| Become Malignity (EP) 2005 | Deform in Torture 2007 |   |
Deform in Torture on suomalaisen death metal -yhtyeen Scent of Fleshin kolmas studioalbumi. Se julkaistiin vuonna 2007 levymerkillä Firebox Records.
Albumi on yhtyeen ensimmäinen ilman laulaja Niko Ahokasta, jonka paikan otti Matti Viisainen.
Kappaleet

Kaikki kappaleet sanoittanut Matti Viisainen.
Living But Stillborn – 4.16
At the Stake of Mercy – 4.25
Deform in Torture – 4.10
Last Act of Power – 3.44
Relentless Hands – 3.00
Delusions of Deity – 4.50
One Holy Truth – 3.08
Our Own Archnemesis – 5.06
Kokoonpano

Matti Viisainen – laulu, kitara, kansitaide
Aleksi Susi – kitara
Samu Viisainen – basso
Antti Suikkanen – rummut
Kokoonpano > Tuotanto

KK – äänittäjä
Mika Jussila – masteroija
Miitri Aaltonen – äänittäjä, miksaaja
Arvostelut

Desibeli.net:
Imperiumi.net:
Maelstromzine: 8.5/10
Aiheesta muualla

Deform in Torture Discogsissa. (englanniksi)
Albumi Deform in Torture Encyclopaedia Metallum -sivustolla (englanniksi)
Daniela Costian

Daniela Costian (s. 30. huhtikuuta 1965) on uransa päättänyt australialainen kiekonheittäjä ja olympiamitalisti. Hän saavutti kiekonheiton olympiapronssia Barcelonan olympialaisista vuonna 1992. MM-kisoissa Costian voitti hopeaa vuoden 1993 MM-kisoissa Stuttgartissa, minkä lisäksi hän sijoittui viidenneksi Tokion MM-kisoissa vuonna 1991. Kansallisen mestaruuden hän saavutti kiekonheitossa kerran, vuonna 1990.
Ennätyksekseen hän heitti tuloksen 69,66 metriä vuonna 1986.
Disneyn klassikkopiirretyt

Disneyn klassikkopiirretyt ovat Disneyn vanhoja lyhyehköjä, noin 5–10 minuuttia kestäviä animaatioita. Niitä esitettiin alun perin elokuvateattereissa. Nykyään niitä esitetään samannimisenä sarjana televisiossa muun muassa kanavilla Disney XD, Disney Channel, MTV3 ja MTV Juniori. Myös DVD-julkaisuja on olemassa.
Disneyn ensimmäiset piirretyt nimeltä Laugh-o-Grams julkaistiin vuonna 1922. Alice Comedies -sarjaa julkaistiin vuosina 1924–1927. Kun näiden suosio loppui, julkaistiin uusi sarja Oswald the Lucky Rabbit. Mikki Hiiren ensiesiintyminen tapahtui vuonna 1928 piirretyssä Plane Crazy. Ensimmäinen menestys oli Höyrylaiva Ville, joka julkaistiin 1928. Klassikkopiirrettyjä esitetään muun muassa ohjelmissa Mikin klubi ja Akun tehdas.
Klassikkopiirretyissä seikkailevat muiden muassa Aku Ankka, Hessu Hopo, Mikki Hiiri, Pluto, Mortimer Hiiri, Tupu, Hupu ja Lupu sekä Tiku ja Taku.
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää